**SZERKESZTÉSI ELVÁRÁSOK**

A *Symbolon* a marosvásárhelyi Művészeti Egyetem szakmailag monitorizált folyóirata, amely évente kétszer jelenik meg. A kéziratokat az alábbiak szerint kell szerkeszteni:

1. A *dolgozat címe* (a dolgozat megírásának nyelvén, illetve románul és angolul).
2. *Szerző neve* ( családnév nagybetűkkel, keresztnév kisbetűkkel).
3. *Intézménynév* (ahol a szerző főállásban dolgozik/ ahová doktorátusi- vagy magiszteri tanulmányai kötik).
4. *A* szerző *e-mail* címe.
5. *Rezümé* (a dolgozat *tartalmi kivonata angolul* max. 150 szó).
6. Keywords (*öt kulcsszó* angolul).
7. A szöveg tagolására bekezdéseket használunk (nem sorközöket). Szövegkiemelésre nem használunk bold (vastag) vagy aláhúzott karaktereket.
8. A könyvészeti hivatkozás a Harvard-rendszer szerint történik. Az idézeteket a főszövegbe dőlt betűvel és idézőjel nélkül kell beilleszteni abban az esetben, ha nem szószerint veszünk át, vagy nem hivatalos fordításban (pl. saját fordításunkban) idézünk idegen nyelvű szöveget. Idézőjelet csak szószerinti szövegátvételek esetén használunk.
9. Minden idézet után zárójelben feltüntetjük az idézet forrását, a következő adatokkal:
	1. A szerző neve, megjelenés éve, oldalszám, például (Iser, 2006, 213).
	2. Internetes források esetén  ugyanúgy hivatkozunk, mint a nyomtatott kiadványokra, azzal a különbséggel, hogy nem írunk oldalszámot. A szerző nevét követi a közlés/ megjelenés éve, de oldalszám helyett az „online” jelölést használjuk.
	3. Ha a megjelenés éve nem ismert (a honlapok esetében), akkor az évszám helyére *[s.a.]*  rövidítés kerül (s.a.= sine annum)
	4. Ha a szerző neve hiányzik, ezt *[s.n.]* rövidítéssel jelöljük (s.n.= sine nomine).
	5. A kiadás helyének hiányát *[s.l]* rövidítéssel jelöljük (s.l. = sine loco).
10. Lábjegyzetet nem használunk könyvészeti utalások és hivatkozások céljaira.
11. A felhasznált bibliográfiát a dolgozat után soroljuk fel, a következőképpen:
	1. Könyvek esetében:
		1. Szerző neve, keresztneve, megjelenés éve, a könyv címe dőlt szedéssel, kiadás sorszáma, megjelenés helye, kiadó, például:

Gyurgyák János,1997, *Szerkesztők és szerzők kézikönyve.* 1. kiadás, Budapest, Osiris Kiadó.

* + 1. Két vagy három szerző esetén a nevek között *és* kötőszót használunk, ennél több munkatárs esetében a vezető munkatárs nevét és funkcióját (főszerk., koord.) emeljük ki a következőképpen:

Kántor Lajos (főszerk.) et al.,1992, *Kolozsvár magyar színháza*. Kolozsvár, Kolozsvári Állami Magyar Színház kiadása.

* 1. Folyóiratok esetében:

Szerző neve, keresztneve, megjelenés éve, a tanulmány  címe normál karakterrel, a folyóirat címe dőlt szedéssel, a lap évfolyama, zárójelben a lap sorozatszáma, az anyag oldalszáma.

Lázok János, 2004, Nézőtér és közönség a klasszikus kori athéni  Dionüszosz - színházban, *Symbolon,* V.(10), 87-92.

Több szerző esetén a nevek feltüntetése a könyveknél ismertetett szabályok szerint történik.

* 1. Internetes kiadványok esetén:

Szerző neve, keresztneve, megjelenés éve, a könyv/tanulmány címe dőlt betűkkel, az anyag elérhetősége, végül zárójelben a letöltés időpontja.

Hume, David, 1748, *An enquiry concerning human understanding*. Elérhető: [http://www.infidels.org,](http://www.infidels.org,/) (letöltés dátuma).